Nee, die geheim tot uiterlike vrede en harmonie is altyd eers innerlike vrede en harmonie. Binne bepaal buite. Daarom dat die Franse filosoof Blaise Pascal (1623-1662) op 'n keer gesê het dat die meeste van die mens se probleme is omdat hy nie in staat is om stil in sy kamer te sit nie.
Pascal druk hier op die senuwee van die mensdom se huidige toestand van onvrede. Want hy het toe reeds raakgesien dat die meeste mense sukkel om hulle innerlike te besoek. En dit het 'n uiterlike wêreld van chaos, onvrede en 'n sinlose gejaag na wind meegebring.
Wanneer 'n mens nou jou gedagtes en emosies in die stiltetye laat verbyvloei, begin jy vir die eerste keer weer kontak maak met jou stil kern, jou rivier. Deur hierdie stilte kom daar nou 'n groter eenheid tussen die verskillende lae van die innerlike. En soos die see wat vreemde voorwerpe mettertyd uitspoel, spoel jou innerlike dan ook skoon en bring dit genesing.
Ek sluit af met 'n gebedsvoorstel vir 'n stil-word. 'n Gebed wat die intensie binne homself dra om jou aandag na binne te rig. Sodat jy jou dag vanuit jou stil kern kan leef, en nie oorgelaat is aan eksterne kragte en gebeure nie: